Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 963/2002 σχετικά με τον καθορισμό μεταβατικών διατάξεων όσον αφορά μέτρα αντιντάμπινγκ και μέτρα κατά των επιδοτήσεων που έχουν εγκριθεί δυνάμει των αποφάσεων αριθ. 2277/96/EΚΑΧ και αριθ. 1889/98/EΚΑΧ της Επιτροπής καθώς και τις εκκρεμούσες έρευνες, καταγγελίες και αιτήσεις αντιντάμπινγκ και κατά των επιδοτήσεων σύμφωνα με τις εν λόγω αποφάσεις

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Η συνθήκη για την ίδρυση της Ευρωπαϊκής Κοινότητας Άνθρακα και Χάλυβα (συνθήκη ΕΚΑΧ) εκπνέει στις 23 Ιουλίου 2002. Μετά την ημερομηνία αυτή, τα προϊόντα που καλύπτονταν από τη συνθήκη ΕΚΑΧ θα καλύπτονται από τη συνθήκη ΕΚ.

Η Επιτροπή έχει εκδώσει δύο βασικές αποφάσεις, και συγκεκριμένα την απόφαση αριθ. 2277/96/ΕΚΑΧ και την απόφαση αριθ. 1889/98/ΕΚΑΧ που διέπουν αντίστοιχα τις έρευνες αντιντάμπινγκ και κατά των επιδοτήσεων και τα μέτρα για τα προϊόντα ΕΚΑΧ.

Τα μέτρα που έχουν ληφθεί δυνάμει των δύο αυτών αποφάσεων θα ισχύουν έως τις 23 Ιουλίου, και ορισμένες καταγγελίες, αιτήσεις ή έρευνες θα εκκρεμούν.

Ο κανονισμός (ΕΚ) αριθ. 963/2002 της 3ης Ιουνίου 2002 [1] έχει ως στόχο να αποσαφηνίσει τη νομική κατάσταση των εν λόγω μέτρων, καταγγελιών ή ερευνών ορίζοντας ρητά ότι, μετά τις 23 Ιουλίου 2002, τα εν λόγω μέτρα, καταγγελίες ή έρευνες θα διέπονται από τις διατάξεις των βασικών κανονισμών αντιντάμπινγκ και κατά των επιδοτήσεων (κανονισμοί (ΕΚ) αριθ. 384/96 και (ΕΚ) αριθ. 2026/97 του Συμβουλίου) που έχουν εγκριθεί σύμφωνα με το άρθρο 133 της συνθήκης ΕΚ.

[1] ΕΕ αριθ. L 149, 7.6.2002

Οι συνημμένοι πίνακες των παραρτημάτων του προαναφερθέντος κανονισμού περιέχουν όλα τα μέτρα αντιντάμπινγκ και κατά των επιδοτήσεων που ίσχυαν στις 16 Απριλίου 2002, ημερομηνία έγκρισης της πρότασης από την Επιτροπή.

Η συνημμένη πρόταση στοχεύει στο να ενημερώσει τους πίνακες αυτούς, ώστε να ληφθούν δεόντως υπόψη οι εξελίξεις που σημειώθηκαν μετά την 16η Απριλίου 2002, και κατά συνέπεια παρουσιάζει μία ενημερωμένη και διορθωμένη κατάσταση.

2002/0146 (ACC)

Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 963/2002 σχετικά με τον καθορισμό μεταβατικών διατάξεων όσον αφορά μέτρα αντιντάμπινγκ και μέτρα κατά των επιδοτήσεων που έχουν εγκριθεί δυνάμει των αποφάσεων αριθ. 2277/96/EΚΑΧ και αριθ. 1889/98/EΚΑΧ της Επιτροπής καθώς και τις εκκρεμούσες έρευνες, καταγγελίες και αιτήσεις αντιντάμπινγκ και κατά των επιδοτήσεων σύμφωνα με τις εν λόγω αποφάσεις

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη περί ιδρύσεως της Ευρωπαϊκής Κοινότητας, και ιδίως το άρθρο 133,

την πρόταση της Επιτροπής [2],

[2] COM(2002)395 τελικό

Εκτιμώντας τα εξής:

(1) Η συνθήκη περί ιδρύσεως της Ευρωπαϊκής Κοινότητας Άνθρακα και Χάλυβα ('συνθήκη ΕΚΑΧ') εκπνέει στις 23 Ιουλίου 2002.

(2) Από τις 24 Ιουλίου 2002, τα προϊόντα που καλύπτονται επί του παρόντος από τη συνθήκη ΕΚΑΧ θα υπόκεινται στη συνθήκη περί ιδρύσεως της Ευρωπαϊκής Κοινότητας.

(3) Ο κανονισμός (ΕΚ) αριθ. 963/2002 [3] του Συμβουλίου καθορίζει μεταβατικές διατάξεις όσον αφορά τα μέτρα αντιντάμπινγκ και τα μέτρα κατά των επιδοτήσεων που έχουν εγκριθεί δυνάμει των αποφάσεων αριθ. 2277/96/EΚΑΧ και αριθ. 1889/98/EΚΑΧ της Επιτροπής. Στα παραρτήματα του προαναφερθέντος κανονισμού περιέχονται όλα τα μέτρα αντιντάμπινγκ και κατά των επιδοτήσεων που ίσχυαν στις 16 Απριλίου 2002, τουτέστιν, την ημερομηνία έγκρισης της πρότασης από την Επιτροπή.

[3] ΕΕ αριθ. L 149, 7.6.2002

(4) Εν τω μεταξύ, εγκρίθηκαν τροποποιήσεις όσον αφορά ορισμένα από τα μέτρα αυτά. Κατά συνέπεια, τα προαναφερθέντα παραρτήματα πρέπει να ενημερωθούν. Κρίνεται επομένως σκόπιμο να προβλεφθεί η τροποποίηση του κανονισμού ώστε να ενημερωθούν τα παραρτήματα του κανονισμού (ΕΚ) αριθ. 963/2002.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 963/2002 τροποποιείται ως εξής:

1. Στον πίνακα του παραρτήματος Ι, το τμήμα "Πλατέα προϊόντα έλασης από σίδηρο ή από μη κραμματοποιημένο χάλυβα (ρόλοι θερμής έλασης) καταγωγής Ινδίας" αντικαθίσταται από τα ακόλουθα :

>ΘΕΣΗ ΠIΝΑΚΑ>

2. Στον πίνακα του παραρτήματος Ι, το τμήμα "Πλατέα προϊόντα θερμής έλασης μη κεκραμένων χαλύβων (λαμαρίνες quarto) καταγωγής Ρουμανίας" αντικαθίσταται από τα ακόλουθα :

>ΘΕΣΗ ΠIΝΑΚΑ>

3. Στον πίνακα του παραρτήματος ΙΙ, το τμήμα "Πλατέα προϊόντα έλασης από σίδηρο ή από μη κραμματοποιημένο χάλυβα (ρόλοι θερμής έλασης) καταγωγής Ινδίας" αντικαθίσταται από τα ακόλουθα :

>ΘΕΣΗ ΠIΝΑΚΑ>

Άρθρο 3

Ο παρών κανονισμός αρχίζει να ισχύει στις 24 Ιουλίου 2002.

Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε κράτος μέλος.

Βρυξέλλες, ..... 2002.

Για το Συμβούλιο

Ο Πρόεδρος